Document ID: 31996R0754

ΚΑΝΟΝΙΣΜΟΣ (ΕΚ) αριθ. 754/96 ΤΗΣ ΕΠΙΤΡΟΠΗΣ της 25ης Απριλίου 1996 για την καθιέρωση προηγούμενης κοινοτικής επιτήρησης των εισαγωγών ορισμένων καλωδίων από χάλυβα καταγωγής οποιασδήποτε τρίτης χώρας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3285/94 του Συμβουλίου, της 22ας Δεκεμβρίου 1994, για το κοινό καθεστώς εισαγωγών και την κατάργηση του κανονισμού (ΕΚ) αριθ. 518/94 (1), όπως τροποποιήθηκε από τον κανονισμό (ΕΚ) αριθ. 139/96 (2), και ιδίως το άρθρο 11 παράγραφος 2,
τον κανονισμό (ΕΚ) αριθ. 519/94 του Συμβουλίου, της 7ης Μαρτίου 1994, για το κοινό καθεστώς εισαγωγών από ορισμένες τρίτες χώρες και την κατάργηση των κανονισμών (ΕΟΚ) αριθ. 1765/82, (ΕΟΚ) αριθ. 1766/82 και (ΕΟΚ) αριθ. 3420/83 (3), όπως τροποποιήθηκε τελευταία από τον κανονισμό (ΕΚ) αριθ. 168/96 (4), και ιδίως το άρθρο 9,
Έπειτα από διαβουλεύσεις στο πλαίσιο των επιτροπών η σύσταση των οποίων προβλέπεται από τους προαναφερθέντες κανονισμούς,
Εκτιμώντας:
ότι, από τα στοιχεία που έχουν διαβιβάσει η Γαλλία και η Πορτογαλία προκύπτει ότι, οι εισαγωγές στην Κοινότητα συρματόσχοινων, καλωδίων, πλεξίδων, αρτανών και άλλων παρόμοιων ειδών από σίδηρο ή χάλυβα, μη μονωμένων για την ηλεκτροτεχνία, τα οποία υπάγονται στους κωδικούς ΣΟ 7312 10 82, 7312 10 84, 7312 10 86, 7312 10 88 και 7312 10 99 και είναι καταγωγής τρίτων χωρών, έχουν σημειώσει σημαντική αύξηση από το 1991 μέχρι σήμερα και πραγματοποιούνται υπό όρους ικανούς να διαταράξουν την κατάσταση των κοινοτικών παραγωγών των υπόψη προϊόντων 7 ότι τα στοιχεία που είναι διαθέσιμα για το 1995 φαίνεται να επιβεβαιώνουν την προαναφερθείσα ανοδική πορεία, δεδομένου ότι από αυτά προκύπτει διείσδυση των εισαγωγών, η οποία για το 1995 υπολογίζεται σε 35 %, πράγμα που ισοδυναμεί με αύξηση ύψους 84 % σε σύγκριση με το 1991 7 ότι οι τιμές στις οποίες πραγματοποιούνται οι εν λόγω εισαγωγές υπολείπονται σημαντικά της τιμής κόστους του οικείου κλάδου παραγωγής της Κοινότητας 7
ότι η κατάσταση των κοινοτικών επιχειρήσεων που παράγουν παρόμοια προϊόντα ή προϊόντα που ευρίσκονται σε άμεσο ανταγωνισμό με αυτά έχει επιδεινωθεί από το 1991 έως σήμερα, πράγμα που αποδεικνύεται από την πορεία των ακόλουθων οικονομικών δεικτών:
- η παραγωγή μειώθηκε από 215 395 τόνους το 1991 σε 198 846 τόνους το 1992, σε 173 715 τόνους το 1993 και σε 163 826 τόνους το 1994 7 εξάλλου, σύμφωνα με τις τελευταίες εκτιμήσεις η παραγωγή μειώθηκε το 1995 στους 157 000 τόνους,
- το ποσοστό χρησιμοποίησης της ικανότητας παραγωγής του κλάδου παραγωγής της Κοινότητας μειώθηκε σημαντικά, κατά 30 % περίπου μεταξύ του 1991 και του 1994 7 υπολογίζεται ότι μεταξύ του 1994 και του τέλους του 1995 η εγκατεστημένη ικανότητα χρησιμοποιήθηκε σε ποσοστό κατώτερο του 50 %,
- οι άμεσες θέσεις απασχόλησης μειώθηκαν κατά 28 % μεταξύ του 1990 και του 1994, δεδομένου ότι μειώθηκαν από τις 5 128 στις 3 681 θέσεις, ενώ, με βάση τις τελευταίες εκτιμήσεις, κατά το 1995 μειώθηκαν περαιτέρω στις 3 570 θέσεις απασχόλησης,
- αρκετές επιχειρήσεις διέκοψαν πρόσφατα τη λειτουργία τους στις Κάτω Χώρες, τη Γερμανία, την Ισπανία και το Βέλγιο 7
ότι, από τα προαναφερθέντα, προκύπτει το συμπέρασμα ότι η πορεία των εισαγωγών καλωδίων από χάλυβα καταγωγής τρίτων χωρών στο σύνολό τους απειλεί να προξενήσει ζημία στους κοινοτικούς παραγωγούς και ότι είναι σκόπιμο, για λόγους προάσπισης του κοινοτικού συμφέροντος, να υπαχθούν οι εισαγωγές των υπόψη προϊόντων σε προηγούμενη κοινοτική επιτήρηση, ούτως ώστε να συγκεντρωθούν το ταχύτερο δυνατό αξιόπιστα και ακριβή στατιστικά στοιχεία, επιτρέποντα την άνευ χρονοτριβής ανάλυση των τάσεων των επίμαχων εισαγωγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι εισαγωγές στην Κοινότητα συρματόσχοινων, καλωδίων, πλεξίδων, αρτανών και άλλων παρόμοιων ειδών από σίδηρο ή χάλυβα, μη μονωμένων για την ηλεκτροτεχνία, τα οποία υπάγονται στους κωδικούς ΣΟ 7312 10 82, 7312 10 84, 7312 10 86 7312 10 88 και 7312 10 99 και είναι καταγωγής τρίτων χωρών υπάγονται σε προηγούμενη κοινοτική επιτήρηση, κατ' εφαμογή των άρθρων 11 και 12 του κανονισμού (ΕΚ) αριθ. 3285/94 και των άρθρων 9 και 10 του κανονισμού (ΕΚ) αριθ. 519/94.
Άρθρο 2
Ο κατάλογος των αρμόδιων αρχών για τις οποίες γίνεται λόγος στο άρθρο 12 παράγραφος 1 του κανονισμού (ΕΚ) αριθ. 3285/94 και στο άρθρο 10 παράγραφος 1 του κανονισμού (ΕΚ) αριθ. 519/94 και στις οποίες πρέπει να υποβάλλονται οι αιτήσεις για την έκδοση των σχετικών εγγράφων επιτήρησης προσαρτάται στον παρόντα κανονισμό.
Άρθρο 3
1. Εντός των δέκα πρώτων ημερών εκάστου μήνα τα κράτη μέλη διαβιβάζουν στην Επιτροπή (ΓΔ Ι/Ε/3, αριθμός τέλεφαξ: (32-2) 295 65 05 και ΓΔ III/C/2, αριθμός τέλεφαξ: (32-2) 296 09 16) τα εξής:
α) λεπτομερή στοιχεία για τις ποσότητες και την αξία (σε Ecu) για τις οποίες εκδόθηκαν έγγραφα επιτήρησης κατά τη διάρκεια του προηγούμενου μήνα 7
β) λεπτομερή στοιχεία για τις εισαγωγές που πραγματοποιήθηκαν κατά τη διάρκεια του μήνα που προηγείται εκείνου για τον οποίο γίνεται λόγος στο στοιχείο α).
Τα διαβιβαζόμενα από τα κράτη μέλη στοιχεία πρέπει να είναι ταξινομημένα ανά προϊόν, ανά κωδικό ΣΟ και ανά χώρα καταγωγής.
2. Τα κράτη μέλη γνωστοποιούν παρατυπίες ή περιπτώσεις απάτης που ενδεχομένως διαπιστώνουν και, ανάλογα με την περίπτωση, τους λόγους για τους οποίους αρνήθηκαν τη χορήγηση εγγράφου επιτήρησης.
Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαΐου 1996 μέχρι τις 30 Ιουνίου 1997.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Απριλίου 1996.

Labels: 7
3
5